Odense Adresse-Contoirs Efterretninger, 1788-07-18
J øvrigt erklære Vi paa det høitideligste og ved Vort Kongel. Ord, at den Frihed, som herved tilsiges Bondestanden i Vort Rige Danmark, ikke allene skal have sin Virkning til de i denne Lovgivning fastsatte Tids puncter, men endog stedse være uigienkaldelig og paa ingen Maade kunne svækkes eller indskrænkes. Thi byde Vi herved og allernaadigst befale: H. 1. Stavnsbaandet til Godserne skal aldeles ophøre fra den 1ste Januarii Aar 1800, saa at alle af Bondestanden i Danmark, som da, i Følge de herefter anførte Bestemmelser, ere heftede til noget Gods, fra bemeldte Tidspunkt skulle have Frihed, til at opholde dem i de til Landmelice-Jndretningens Vedligeholdelse, foreskrevne Districter, indtil de af Sessionen have faaet Afskeds= eller Frihedspasser, da det derefter maa være dem tilladt at nedsette dem og søge Næring overalt i Riget. §. 2. Fra denne Vores Anordnings Bekiendtgiørelse skulle alle de, som have opnaaet en saadan Alder, at de ikke kunne antages til Krigstienesten, strax gives Frihedspasser og være berettigede til at opholde dem paa hvad Sted i Landet de lyste. Denne Ret skal ligeledes herefter tilkomme alle dem, der have udtient og faaet Afskeed fra Krigstienesten. §. 3. Alt Mandkiøn af Bondestanden, som ved denne Forordnings Udstædelse ei haver fyldt det 14de Aar, skal ikke være bundet til Godserne længere, end til 3 Maaneder fra sammes Bekiendtgiørelse at tegne, efter hvilken Tid de maa opholde dem i de herefter for det unge Mandskab og Landsoldaterne bestemte Districter, indtil de af Sessionerne have faaet Afskeds eller Frihedspasser. §. 4. De, som ved denne Anordnings Bekiendtgiørelse have fyldt deres 14de Aar, skulle forblive paa de Godser, til hvilke de henhøre, indtil de have faaet Afskeed fra Krigstienesten, eller have opnaaet den Alder, at de ei dertil kunne antages; dog skal dette Baand aldeles ophøre i Aaret 1800, saaledes som tilforn er bestemt: a) Men dersom Proprietairen ikke kan skaffe en saadan Bondekarl Tieneste paa Godset imod billig Løn, bør det være ham tilladt, efter lovlig Opsigelse, at søge Næring paa et andet Sted i Districtet. b) Denne Ret bør ligeledes tilkomme de Huusmænd, som ikke for billig Betaling kunne faae Græsning til en Koe, dog at de først lovligen rette for sig. Og naar der i denne Henseende maatte opstaae Tvistigheder immel Jorddrotterne og Mandskabet, bør samme ufortøvet paakiendes af Amtmanden. §. 5. Sessionen bør give dem, der virkelig befindes at være Krøblinger, Udygtigheds-Passer i deres unge Aar, naar det af deres Forældre eller Værger begieres. Dog bør samme ikke meddeles nogen paa den Grund, at han ei holder det bestemte Maal til at være Soldat, eller fordi han maatte have en ringe Legems Feil, som dog ikke gjør ham aldeles vanfør. Men saadanne Karle skulle blive staaende i Reserverullerne, indtil de have opnaaet den Alder, at de desformedelst ikke kan udskrives. H. 6. Alt Mandskab, som ikke er heftet til Godserne indtil Aaret 1800, bør saa længe det staaer enten i Reserverullen eller i virkelig Nummer, forblive i det Amt hvorunder det hører, og de, som uden Tilladelse begive dem derfra, førend de af Sessionen have faaet Afskeeds= eller Frihedspasser, skulle ansees og straffes som Rømningsmænd. Naar flere Amter forestaaes af een Amtmand, da skal Districtet for Mandskabets Opholdsteder strække sig til saa mange af bemeldte Amter, som grændse tilsammen. J øvrigt maa Amtmændene, naar der ikke er Mangel paa Tienestefolk i Amtet, give de Jndrullerede, fornemmeligen dem, som ere Huusmænd, Pas til at begive dem til et andet District, for at søge Næring, imod at de stille en boesiddende Mands Borgen for at komme tilstede, enten til en vis bestemt Tid, eller naar det fordres og Cautionisten derom advares. Undviger den Jndrullerede, da skaffer Forloveren paa sin Bekostning en ligesaa dygtig Person i hans Sted. 57. Naar nogen, som har erholdet Afskeeds= eller Frihedspas, vil forlade Districtet og begive sig til et andet Sted paa Landet, bør han være berettiget til at tage de Sønner, der ere under 14 Aar, med sig; dog skal han først tilkiendegive sit tilkommende Opholdssted for Amtmanden, som igien melder det til Øvrigheden i det District, hvor han vil boe, paa det at Børnene der kunne indskrives i Reserverullen. Dersom han flytter til nogen Kiøbsted, da maa han tage de Sønner, med, som ikke have fyldt det 10de Aar; men, naar nogen af disse igien skulde komme paa Landet og drive Bondehaandtering, skal han indføres i Rullen paa det Sted, hvor han da først søger sit Ophold.